《当兰词》
清代·王采薇

生男勿喜欢，生女勿悲酸。女生当县弧，女足亦莫双行缠。

不见当兰女，代爹征可汗。出门望行尘，日色青漫漫。

顾笑诸少年，泣行何汍澜。流尘凝双眉，飞露缀两肩。

闺中何能贵，不及铁衣锦鞯黄金鞍。闺中何能豪，不及衔霜度雪听风湍。

蛇矛丈八气决前，精感白日昏沙烟。生还见天子，天子动色言。

要金佩玉作纤步，绰约顾影惊千官。上堂拜父母，父母疑重看。

开帘觅我故时镜，手脱长剑分双鬟。君不见东家女儿好颜色，朝贫穿针莫贫织。

西家女儿衣盈箱，自矜嫁得金龟郎。男儿封侯妾何有，要取黄金自悬肘。

作者简介：（1753—1776）江苏武进人，初名薇玉，字玉瑛。孙星衍妻。性喜文史，工小楷，喜吟咏。有《长离阁集》。